**Ջեսիկա Սմիթ**, (անգլ.՝ *Jessica Smyth*, առավել հայտնի է որպես **Biig Piig**, հունվարի 22, 1998(1998-01-22)), իռլանդացի երգչուհի, երգերի հեղինակ և ռեփեր, որը ծավալում է իր գործունեությունն Արևմտյան Լոնդոնում։ Նա հանդես է գալիս անգլալեզու և իսպանալեզու երգերով։ Biig Piig-ը պայմանագիր ունի RCA Records-ի հետ։

Վաղ կյանք
---------

Սմիթը ծնվել է Իռլանդիայի Կորկ քաղաքում և մեծացել Իսպանիայում, որտեղ տեղափոխվել է նրա ընտանիքն այն պատճառով, որ նոր երկրի կլիման ավելի բարենպաստ էր Ջեսիկայի եղբոր ասթմայի համար։ Նորից Իռլանդիա վերադառնալուց հետո, նա սկզբում կարողանում էր խոսել և գրել միայն իսպաներեն, և նա ստիպված էր ինտեգրվել իռլանդական մշակույթի մեջ։ Ուոթերֆորտում և Քերիում ապրելուց հետո, նրա ընտանիքը տեղափոխվել է Արևմտյան Լոնդոն, որտեղ Սմիթն աշխատել է որպես պոկերի գիշերային դիլեր և որտեղ նրա ծնողները շարունակել են կառավարել փաբով։

Նա սկսել է երգեր գրել Լոնդոնում ապրելու առաջին վեց ամիսների ընթացքում։ Նրա վրա ազդել են այնպիսի ակուստիկ երաժիշտներ, ինչպիսիք են Լյուիս Ուաթսոնը և Բեն Հովարդը։ Սկզբում նա գրում էր ֆոլկ ժանրում՝ ուկուլելեի և կիթառի վրա։ Հետո՝ Richmond College-ի երաժշտական տեխնիկայի դասարանում նա հանդիպել է Լավա Լա Ռուին՝ NiNE8-ի հիմնադիր և ստեղծագործական տնօրենին։ NiNE8-ը նույն կերպ մտածող երիտասարարդ երաժշտական արտիստների կոլեկտիվ է։

Այն ժամանակաշրջանի ընթացքում Սմիթը հանդես է եկել Soho-ի միքսում՝ միանալով NiNE8-ին, և գտել է նոր ձայն 2015-ի ֆրիսթայլինգ սեսիայում, որտեղ նա նաև հանդիպել է Մաք Ուեթային, որի հետ սկսել է երգեր գրել, և ով դարձել է նրա գլխավոր պրոդյուսերը։

Կարիերա
-------

2016 թվականին Սմիթը սկսել է իր երաժշտությունը բեռնել SoundCloud-ում։ 2017 թվականին նրա «Vice City» սինգլը գրավել է COLORS թվային երաժշտական հարթակի ուշադրությունն, որը հրավիրել է նրան կենդանի վիդեոների սեսիա ձայնագրելու համար նրանց Բեռլին ստուդիան։ Այն թողարկվել է ապրիլի 13-ին՝ երգչուհու համար ճեղքումային դառնալով, դիտվելով ՅուԹյուբում մոտ վեց միլիոն անգամ և մոտ երեք միլիոն լսում հավաքելով Spotify-ում։ Դրան հաջորդել են «24K» և «Perdida» սինգլները։

2018 թվականի ապրիլի 27-ին նա թողարկել իր նախագծերի տրիլոգիայից առաջինը՝ հինգ երգ ներառող «Big Fan of the Sesh, Vol 1» մինի ալբոմը։ «A World Without Snooze, Vol 2»-ը հաջորդել է 2019 թվականի մարտի 22-ին։ Նույն տարվա հունիսին նա պայմանագիր է կնքել RCA Records-ի հետ, թողարկելով «Roses and Gold» երգը 2019 թվականի հոկտեմբերի 2-ին՝ իր սպասվող հեդլայն շրջագայության աջակցման համար։ Դրանից հետո լույս է տեսել նրա առաջին թողարկումը նոր լեյբլի վրա՝ «Sunny» երգն, որը պրոդյուսերավորել է Զաք Նահոմեն։

Տրիլոգիայի երրորդ մասը՝ «No Place For Patience, Vol. 3»-ը, RCA-ում իր առաջին մինի ալբոմը, թողարկվել է 2019 թվականի նոյեմբերին։

Բեմական կեղծանուն
-----------------

Սմիթը տեսել է «Biig Piig» կեղծանունը պիցցայի մենյուի մեջ։ Նա բացատրել է, որ կեղծանունը «ճնշում չի գործադրում իր վրա՝ նա կարող է անկանոն լինել, կարող է լինել սիրալիր կամ համատեղել այս գծերը»։

Ծանոթագրություններ
------------------

1. 1 2  Freyaldenhoven, Laura (2019 թ․ նոյեմբերի 20). «Biig Piig: Finding a home in music». *Dork*. Վերցված է 2020 թ․ փետրվարի 25-ին.
2. ↑  Williams, Jenessa (2019 թ․ դեկտեմբերի 10). «CLASS OF 2020: BIIG PIIG». *DIY*. Վերցված է 2020 թ․ փետրվարի 25-ին.
3. 1 2  Cochrane, Greg (2017 թ․ սեպտեմբերի 12). «Behind Biig Piig's minimal songwriting is an ex-poker dealer embracing her own messy world». *Loud and quiet*. Վերցված է 2020 թ․ փետրվարի 25-ին.
4. ↑  Joshi, Tara (2019 թ․ հոկտեմբերի 12). «One to watch: Biig Piig». *The Guardian*. Վերցված է 2020 թ․ փետրվարի 25-ին.
5. ↑  Cahill, Ryan (2018 թ․ մայիսի 10). «Biig Piig». *Wonderland*. Վերցված է 2020 թ․ փետրվարի 25-ին.
6. ↑  Byrne, Stephen (2019 թ․ հունվարի 28). «BIIG PIIG». *Golden Plec*. Վերցված է 2020 թ․ փետրվարի 25-ին.
7. 1 2  Bulut, Selim (2018 թ․ ապրիլի 6). «Biig Piig: Finding a home in music». *Dazed*. Վերցված է 2020 թ․ փետրվարի 25-ին.
8. ↑  Ramos, Chuck (2018 թ․ օգոստոսի 28). «Biig Piig: Finding a home in music». *Ones to Watch*. Վերցված է 2020 թ․ փետրվարի 25-ին.
9. ↑  «Biig Piig - Vice City - A COLORS SHOW». *YouTube*. 2017 թ․ ապրիլի 13. Վերցված է 2020 թ․ փետրվարի 25-ին.
10. ↑  Williams, Jenessa (2019 թ․ դեկտեմբերի 10). «CLASS OF 2020: BIIG PIIG». *DIY*. Վերցված է 2020 թ․ փետրվարի 25-ին.
11. ↑  Kerwick, Sean (2019 թ․ հոկտեմբերի 21). «INTRODUCING BIIG PIIG». *DIY*. Վերցված է 2020 թ․ փետրվարի 25-ին.
12. ↑  «BIIG PIIG SHARES HAZY NEW TRACK 'ROSES AND GOLD'». *DIY*. 2019 թ․ հոկտեմբերի 2. Վերցված է 2020 թ․ փետրվարի 25-ին.
13. ↑  Samways, Gemma. «Biig Piig: Together, apart». *Crack Magazine*. Վերցված է 2020 թ․ փետրվարի 25-ին.
14. ↑  Rudas, Matthew (2019 թ․ նոյեմբերի 4). «Biig Piig Showcases Her Versatility and Dreamlike Vocals in 'No Place for Patience, Vol. 3'». *Ones to Watch*. Վերցված է 2020 թ․ փետրվարի 26-ին.
15. ↑  Biddles, Claire (2018 թ․ մարտի 15). «On The Rise: Biig Piig». *The Line of Best Fit*. Վերցված է 2020 թ․ փետրվարի 25-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Spotify · Յանդեքս երաժշտություն |
|  |
| Թեմատիկ կայքեր | Discogs · MusicBrainz |

 |